**มานาซูรุ** (ญี่ปุ่น: 真鶴町; โรมาจิ: *Manazuru-machi*) เป็นเมืองที่ตั้งอยู่ในจังหวัดคานางาวะ ประเทศญี่ปุ่น ณ วันที่ 1 มิถุนายน 2012 เมืองนี้มีประชากรประมาณ 7,926 คน ความหนาแน่น 1,130 คนต่อตารางกิโลเมตร และมีพื้นที่ทั้งหมด 7.02 ตารางกิโลเมตร

เมืองนี้เป็นศูนย์กลางการผลิตหินคุณภาพสูงซึ่งคือ หินโคมัตสึอิชิ (本小松石) เหตุที่ตั้งชื่อเมืองว่ามานาซูรุ เนื่องจากรูปร่างบนแผนที่มีลักษณะคล้ายกับนกกระเรียน (คำว่า มานาซูรุ แปลว่า นกกระเรียนคอขาว)

ภูมิศาสตร์
----------

คาบสมุทรมานาซูรุ
มานาซูรุตั้งอยู่บนคาบสมุทรเล็ก ๆ ที่ยื่นเข้าไปในอ่าวซางามิ อยู่ทางทิศตะวันออกเฉียงใต้ของภูเขาฮาโกเนะ ในพื้นที่ทางมุมตะวันตกเฉียงใต้สุดของจังหวัดคานางาวะ อยู่คั่นกลางระหว่างนครโอดาวาระทางทิศเหนือและเมืองยูงาวาระทางทิศใต้

คาบสมุทรมานาซูรุเป็นที่ราบสูงภูเขาไฟ ที่ปลายสุดของ*แหลมมานาซูรุ* มีหินที่เรียกว่า *มิตสึอิชิ* หรือ *มิตสึอิวะ* ซึ่งเป็นจุดที่สามารถชมทิวทัศน์ของทะเลได้ และได้รับการจัดตั้งเป็นอุทยานธรรมชาติประจำจังหวัด มานาซูรูฮันโต (県立真鶴半島自然公園)

มีเหมืองหินจำนวนมากในพื้นที่ภูเขาทางตอนเหนือของเมือง เนินเขาตามชายฝั่งทางตอนเหนือมีการเพาะปลูกส้มอุนชูมิกัง และพื้นที่ทางตะวันตกเฉียงเหนือของเมืองเป็นส่วนหนึ่งของพื้นที่ภูเขาที่ต่อเนื่องไปยังวงแหวนรอบนอกของภูเขาไฟฮาโกเนะ

* แหลม: *แหลมมานาซูรุ*
* เกาะ: *มิตสึอิชิ* (มิตสึอิวะ), *เบ็นเต็นจิมะ*(弁天島)

### ริเวียร่าแห่งญี่ปุ่น

ท่าเรือมานาซูรุ
พื้นที่ส่วนใหญ่ของเมืองเป็นพื้นที่ภูเขาและมีพื้นที่ราบน้อย แต่ก็มีใช้พื้นที่เชิงเขาของภูเขาไฟฮาโกเนะถูกใช้เป็นสวนส้มมิกัง ทิวทัศน์ที่เป็นพื้นที่ลาดชันจากฮาโกเนะทางทิศเหนือลงไปยังอ่าวซางามิทางทิศใต้เป็นที่กล่าวกันว่ามีลักษณะใกล้เคียงกับชายฝั่งทะเลเมดิเตอร์เรเนียนในฝรั่งเศสและอิตาลี ทำให้มีการเรียกที่นี่ว่าเป็น ริเวียร่าแห่งญี่ปุ่น (Japanese Riviera)

### เทศบาลข้างเคียง

* โอดาวาระ
* ยูงาวาระ

ประวัติศาสตร์
-------------

พื้นที่ในสมัยก่อนที่ประกอบเป็นมานาซูรุในปัจจุบันนั้นเป็นส่วนหนึ่งของแคว้นซางามิ ภายใต้การควบคุมของตระกูลโฮโจยุคหลังในยุคเซ็งโงกุ และเป็นส่วนหนึ่งของแคว้นศักดินาโอดาวาระในยุคเอโดะ ในช่วงเวลานี้มานาซูรุเป็นที่ขึ้นชื่อในเรื่องหินคุณภาพสูงสำหรับการก่อสร้าง หลังจากการฟื้นฟูเมจิ มานาซูรุได้รับการจัดตั้งเป็นหมู่บ้านในปี 1889 ต่อมาเมื่อวันที่ 1 ตุลาคม 1927 หมู่บ้านมานาซูรุได้รับการยกฐานะเป็นเมือง เมื่อวันที่ 30 กันยายน 1956 ได้มีการรวมหมู่บ้านอิวะที่อยู่ติดกันเข้าเป็นส่วนหนึ่งของเมืองมานาซูรู ข้อเสนอในการรวมเมืองมานาซูรุเข้ากับเมืองยูงาวาระที่อยู่ติดกันได้รับการต่อต้านอย่างท่วมท้นจากการลงประชามติของพลเมืองในปี 2005

เศรษฐกิจ
--------

อุตสาหกรรมที่เป็นลักษณะเฉพาะของมานาซูรุคือการทำเหมืองหินโคมัตสึซึ่งมีมาตั้งแต่ยุคกลาง จากนั้นเศรษฐกิจของมานาซูรุก็ขึ้นอยู่กับการท่องเที่ยว และยังเป็นเมืองที่อยู่อาศัยของผู้ที่เดินทางไปทำงานในนครโอดาวาระที่อยู่ใกล้เคียง แม้ว่าคาบสมุทรที่เต็มไปด้วยเนินเขาและหินจะไม่เหมาะสำหรับการเกษตร แต่การเพาะปลูกส้มมิกังรวมไปถึงประมงเชิงพาณิชย์ก็ยังมีส่วนส่งเสริมเศรษฐกิจในท้องถิ่น

การขนส่ง
--------

### รถไฟ

* บริษัทรถไฟญี่ปุ่นตะวันออก - สายหลักโทไกโด
	+ สถานีรถไฟมานาซูรุ

### ทางหลวง

* ทางหลวงญี่ปุ่นหมายเลข 135

เมืองพี่น้อง
------------

* ญี่ปุ่น - อาซูมิโนะ จังหวัดนางาโนะ ตั้งแต่ 15 กันยายน 1995
* ญี่ปุ่น - ฮิโนฮาระ โตเกียว ตั้งแต่ 28 มีนาคม 2014
* ญี่ปุ่น - อามะ จังหวัดชิมาเนะ ตั้งแต่ 10 กรกฎาคม 2017

อ้างอิง
-------

1. ↑  "Archived copy". คลังข้อมูลเก่าเก็บจากแหล่งเดิมเมื่อ 2017-10-08. สืบค้นเมื่อ 2017-10-14.`{{cite web}}`: CS1 maint: archived copy as title (ลิงก์)
2. ↑   เก็บถาวร 2020-10-22 ที่ เวย์แบ็กแมชชีน 小田原市 平成27年度「あれこれ体験in片浦」開催内容の紹介

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**มานาซูรุ**

วิกิท่องเที่ยว มีคำแนะนำการท่องเที่ยวสำหรับ ***มานาซูรุ***

* เว็บไซต์ทางการ (ภาษาญี่ปุ่น)

| * ด
* ค
* ก
 จังหวัดคานางาวะ |
| --- |
| โยโกฮามะ (เมืองหลวง) |
| นครโดยข้อบัญญัติ | 

|  |  |
| --- | --- |
| คาวาซากิ | 
* เขตคาวาซากิ
* เขตไซไว
* เขตทากัตสึ
* เขตทามะ
* เขตนากาฮาระ
* เขตมิยามาเอะ
* เขตอาซาโอะ

 |
| ซางามิฮาระ | 
* เขตชูโอ
* เขตมิโดริ
* เขตมินามิ

 |
| โยโกฮามะ | 
* เขตคานางาวะ
* เขตคานาซาวะ
* เขตโคโฮกุ
* เขตโคนัง
* เขตซากาเอะ
* เขตเซยะ
* เขตทตสึกะ
* เขตนากะ
* เขตนิชิ
* เขตมิโดริ
* เขตมินามิ
* เขตสึซูกิ
* เขตสึรูมิ
* เขตอาซาฮิ
* เขตอาโอบะ
* เขตอิซูมิ
* เขตอิโซโงะ
* เขตโฮโดงายะ

 |

 | จังหวัดคานางาวะ |
| นครศูนย์กลาง | 
* โยโกซูกะ

 |
| นครพิเศษ | 
* ชิงาซากิ
* ยามาโตะ
* อัตสึงิ
* โอดาวาระ
* ฮิรัตสึกะ

 |
| นคร | 
* คามากูระ
* ซามะ
* ซูชิ
* ฟูจิซาวะ
* มินามิอาชิงาระ
* มิอูระ
* อิเซฮาระ
* อายาเซะ
* เอบินะ
* ฮาดาโนะ

 |
| เมืองและหมู่บ้านแบ่งตามอำเภอ | 
* อำเภอโคซะ
	+ ซามูกาวะ
* อำเภอมิอูระ
	+ ฮายามะ
* อำเภอนากะ
	+ นิโนมิยะ
	+ โออิโซะ
* อำเภออาชิงารากามิ
	+ ไคเซ
	+ นากาอิ
	+ มัตสึดะ
	+ ยามากิตะ
	+ โออิ
* อำเภออาชิงาราชิโมะ
	+ มานาซูรุ
	+ ยูงาวาระ
	+ ฮาโกเนะ
* อำเภอไอโก
	+ คิโยกาวะ
	+ ไอกาวะ

 |
| 
พื้นที่อื่น
โชนัง
เอโนชิมะ
 |